Diari Oficial de la Generalitat Valenciana


Sumari del DOGV 5971, del 10-03-2009 (2009/2567)

ORDRE de 10 de febrer de 2009, de la Conselleria de Cultura i Esport, per la qual es convoca un concurs públic per a la concessió d'ajudes per a la millora d'instal·lacions d'arxius d'entitats privades sense ànim de lucre de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5971

Data del DOGV
:   10-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2567


Data del document
:   10-02-2009

Organisme emissor
:   Conselleria de Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * arxiu
    * suport econòmic

ORDRE de 10 de febrer de 2009, de la Conselleria de Cultura i Esport, per la qual es convoca un concurs públic per a la concessió d'ajudes per a la millora d'instal·lacions d'arxius d'entitats privades sense ànim de lucre de la Comunitat Valenciana. [2009/2567]
La Generalitat té competències plenes en matèria d'arxius, i un dels seus objectius és la conservació del patrimoni documental valencià. Per tot això, la Conselleria de Cultura i Esport té com a funció gestionar les ajudes que des de la Generalitat es destinen al sistema d'arxius, i un dels seus propòsits és subvencionar les entitats privades sense ànim de lucre que milloren les seues instal·lacions d'arxiu i contribuir a sufragar les despeses derivades de la conservació dels fons documentals.
En conseqüència, fent ús de les facultats que em confereix l'article 28.e) de la Llei de la Generalitat 5/1983, de 30 de desembre, del Consell,
ORDENE
Primer
Es convoca un concurs públic per a la concessió d'ajudes per a la millora d'instal·lacions d'arxius d'entitats privades sense ànim de lucre de la Comunitat Valenciana. Així mateix, s'aproven les bases de la present convocatòria (annex I), el model de sol·licitud (annex II), el model de fitxa de manteniment de tercers (annex III) i el formulari del Cens del Patrimoni Documental Valencià (annex IV).
Segon
Les ajudes es concediran a càrrec de l'aplicació pressupostària 88.09.98.609.26, línia codi comptable T7219000, per un import màxim de 30.000 euros, de conformitat amb el que disposa la Llei 17/2008, de 29 de desembre de 2008, de Pressupostos de la Generalitat per a l'exercici 2009 (DOCV de 31 de desembre de 2008).
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquests subvencions.
Segona
La present Ordre tindrà efectes des de l'endemà de la publicació en el Diari Oficial de la Comunitat Valenciana.
Contra el present acte, la persona interessada hi podrà interposar els següents recursos: recurs potestatiu de reposició davant de la Conselleria de Cultura i Esport en el termini d'un mes, a comptar de l'endemà a la publicació de l'Orde, de conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació. Tot això de conformitat amb el que estableixen els articles 10, 14 i 46 de la Llei Reguladora de la Jurisdicció Contenciosa Administrativa.
València, 10 de febrer de 2009
La consellera de Cultura i Esport,
TRINIDAD M. MIRÓ MIRA
ANNEX I
Bases per què es convoca un concurs públic per a la concessió d'ajudes per a la millora d'instal·lacions d'arxius d'entitats privades sense ànim de lucre de la Comunitat Valenciana.
Primera. Objecte
La present convocatòria té com objecte la concessió d'ajudes que contribuïsquen al finançament de les despeses derivades de la compra o l'adquisició del mobiliari per a la correcta conservació i utilització dels fons documentals existents en els arxius d'entitats privades sense ànim de lucre de la Comunitat Valenciana.
Segona. Règim normatiu d'aquestes ajudes
1. El procediment per a la concessió d'aquests ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran d'aplicació les bases reguladores d'aquesta convocatòria; la Llei d'Hisenda Pública de la Generalitat Valenciana (Text Refós aprovat pel Decret Legislatiu de 26 de juny de 1991); la Llei 38/2003, General de Subvencions, i el Reglament de la Llei 38/2003, aprovat pel Reial Decret 887/2006.
3. Les ajudes concedides mitjançant aquesta convocatòria no necessiten notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.
Tercera. Requisits dels beneficiaris
1. Podran sol·licitar aquests ajudes totes les entitats privades sense ànim de lucre de la Comunitat Valenciana que realitzen inversions en els arxius.
S'entén com a entitat privada sense finalitat de lucre les que determina l'article 2 de la Llei 49/2002, de 23 de desembre, de règim fiscal de les entitats sense finalitat de lucre i dels incentius fiscals al mecenatge (BOE núm. 310, de 27 de desembre de 2002).
2. Estan exclosos de la present convocatòria tots els beneficiaris en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.
3. No podran obtenir la condició de beneficiaris aquells sol·licitants que no es troben, en el moment de l'acabament del termini de presentació de la sol·licitud, al corrent de les obligacions tributàries i davant de la Seguretat Social.
Quarta. Tipus d'inversions subvencionables
El tipus de mobiliari que es podrà finançar amb aquestes ajudes serà el d'ús exclusiu per a l'arxiu, que haurà de consistir en prestatgeries metàl·liques, armaris compactes mòbils sobre rails i planers horitzontals. Qualsevol altre tipus de mobiliari que es desitge adquirir haurà de ser justificat correctament, i dites sol·licituds s'atendran d'acord amb les disponibilitats pressupostàries. En tot cas, queda totalment exclòs d'aquesta convocatòria el mobiliari d'oficina.
Quinta. Termini de les sol·licituds
1. El termini de presentació de sol·licituds serà d'un mes comptat des de l'endemà de la publicació d'aquesta convocatòria en el Diari Oficial de la Comunitat Valenciana. Quan l'últim dia de termini siga inhàbil, s'entendrà prorrogat al primer dia hàbil següent, segons l'article 48.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds hauran d'adreçar-se a la Conselleria de Cultura i Esport, Direcció General del Llibre, Arxius i Biblioteques, i podran presentar-se en el Registre Auxiliar de la Biblioteca Valenciana (Monestir de Sant Miquel dels Reis, Av. Constitució, 284, 46425 - València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si la sol·licitud no fóra presentada en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General del Llibre, Arxius i Biblioteques, servici d'Arxius, núm.: 586295981), amb indicació del número i la data d'entrada al registre.
Sisena. Documentació que cal presentar
Les sol·licituds, el model de les quals figura com annex II a la present Ordre, s'adreçaran a la Conselleria de Cultura i Esport (Direcció General del Llibre, Arxius i Biblioteques), acompanyades dels documents següents:
a) Estatuts de l'entitat o normes jurídiques que la definisquen i per les quals es regisca.
b) Certificat de l'acord de l'òrgan directiu de l'entitat que en nomena el representant.
c) Fotocòpia compulsada del document nacional d'identitat del representant.
d) Certificat del representant legal de l'entitat on se sol·licita l'ajuda amb indicació de la finalitat i de la quantia total de la despesa prevista, així com el compromís de cobrir l'excés que poguera haver-hi, si és procedent, entre el pressupost inicial i el preu de contracte definitiu.
e) Còpia del pressupost de la inversió acceptat per la entitat privada sense ànim de lucre, així com de tota la documentació complementària que justifique l'elecció del pressupost, d'acord amb l'article 31.3 de la Llei 38/2003, de 17 de novembre, General de Subvencions. En el pressupost s'especificarà tot el material detallat i el preu per unitats.
f) L'imprés de manteniment de tercers, que apareix com annex III a la present Ordre, emplenat com cal.
g) Fotocòpia compulsada del CIF de l'entitat.
h) Documentació justificativa que permeta valorar les prioritats exposades en la base setena de la present convocatòria, com ara inventaris de la documentació, memòria descriptiva de les instal·lacions, etc.
i) Acreditació de trobar-se al dia en el compliment de les seues obligacions tributàries i davant de la Seguretat Social, tal com disposa l'article 22 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Els sol·licitant que ho desitgen podran autoritzar la Direcció General del Llibre, Arxius i Biblioteques per a demanar el certificat que es troba al corrent de les obligacions de la Seguretat Social davant la Tresoreria General de la Seguretat Social, el certificat que es troba al corrent dels tributs estatals davant l'Agència Tributaria i el certificat dels tributs autonòmics davant de la Conselleria d'Economia, Hisenda i Ocupació de manera telemàtica. El fet que l'interessat s'aculla a aquesta norma comporta la seua autorització expressa a la Direcció General del Llibre, Arxius i Biblioteques per a sol·licitar aquest dada a la Tresoreria General de la Seguretat Social, a l'Agència Tributària i a la Conselleria d'Economia, Hisenda i Ocupació.
j) Formulari del Cens de Patrimoni Documental Valencià que apareix com a annex V de la present Ordre, emplenat com cal. En el cas d'haver-se presentat en la convocatòria anterior, només se'n remetran les possibles actualitzacions. No obstant això, el Servici d'Arxius es reserva el dret a sol·licitar novament el formulari correctament emplenat, quan la informació aportada en convocatòries anteriors s'haja considerat insuficient.
Si la sol·licitud no reuneix els requisits i documents que s'assenyalen en aquesta base, es requerirà l'interessat perquè, en un termini de deu dies, esmene la falta i acompanye els documents preceptius, amb indicació que, si així no ho fera, mitjançant una resolució es considerarà que desisteix de la seua petició, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Setena. Procediment de concessió
1. Els criteris de valoració que es tindran en compte per a la concessió de les subvencions seran els següents:
a) Els beneficiaris que acrediten la urgència de l'adquisició de mobiliari per necessitats de conservació de la documentació, 3 punts.
b) Es valorarà l'antiguitat, el volum i l'interés del fons documental i dels que en el futur puguen ingressar, fins a 3 punts.
c) Els sol·licitants que no hagen rebut subvencions en la convocatòria anterior, 1 punt.
2. La valoració de les sol·licituds d'ajudes per a la millora d'instal·lacions d'arxius d'entitats privades sense ànim de lucre i la proposta de concessió les realitzarà una Comissió Tècnica de Valoració, un òrgan col·legiat que estarà compost per:
President: el cap del Servici d'Arxius.
Vocals: el director de l'Arxiu de la Generalitat, el director de l'Arxiu del Regne de València i un tècnic de la Direcció General del Llibre, Arxius i Biblioteques.
Secretari (amb veu i vot): el cap de la Secció d'Arxius.
3. La Comissió Tècnica de Valoració, atenent les sol·licituds presentades i l'interés d'aquests, elaborarà la proposta de concessió d'aquestes ajudes en el termini de tres mesos, comptats des de l'endemà de l'acabament del termini de presentació d'instàncies.
4. El Servici d'Arxius, com a òrgan competent per a l'ordenació i la instrucció de la convocatòria, presentarà la proposta de concessió realitzada per la Comissió Tècnica de Valoració a la directora general del Llibre, Arxius i Biblioteques, qui dictarà la corresponent resolució en el termini d'un mes, la qual serà publicada en el Diari Oficial de la Comunitat Valenciana, de conformitat amb els articles 22.1 i 24.4 de la Llei 38/2003, de 17 de novembre, General de Subvencions. Si en el termini de sis mesos des del dia que tinga efectes aquesta convocatòria no es resol per part de l'òrgan concedent, s'entendrà que la sol·licitud presentada ha sigut desestimada, sense perjudici de l'obligació de resoldre, d'acord amb l'article 42 de la Llei 30/1992 de 26 de novembre.
Huitena. Finançament de les activitats subvencionades
a) L'aportació de la Conselleria de Cultura i Esport serà total o parcial de l'import total de la inversió que es realitze en 2009. Els beneficiaris hauran d'aportar a càrrec del seu pressupost la part no finançada per la Generalitat.
b) La concessió d'aquestes subvencions és compatible amb la percepció d'unes altres subvencions, ajudes, ingressos o recursos per a la mateixa finalitat sempre que l'import de les subvencions, aïllada o en concurrència amb unes altres subvencions, ajudes, ingressos o recursos, no supere el cost total de l'activitat subvencionada, tal com disposa l'article 19.3 de la Llei 38/2003, de 17 de novembre, General de Subvencions.
c) Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'unes altres aportacions fora dels casos permesos en les normes reguladores, podran donar lloc a la modificació de la resolució de concessió, en els termes establits en la normativa reguladora de la subvenció.
d) Quan les activitats hagen sigut finançades amb la subvenció i, a més, amb fons propis o amb unes altres subvencions o recursos, haurà d'acreditar-se en la justificació l'import, la procedència i l'aplicació dels fons a les activitats subvencionades.
e) El material que calga adquirir amb l'objecte de la subvenció té la consideració d'inventariable, i caldrà tenir-se en compte les exigències dels apartats 4 i 5 de l'article 31 de la Llei 38/2003, de 17 de novembre, General de Subvencions.
Novena. Modificacions
La Conselleria de Cultura i Esport no assumirà modificacions de la subcontractació dels treballs que impliquen un augment del preu d'adjudicació ni revisió de preus, observant-se els requisits i límits previstos en l'article 29 de la Llei 38/2003, de 17 de novembre, General de Subvencions. Si es produeixen aquests casos, els majors costos seran assumits exclusivament pel beneficiari.
Desena. Obligacions dels beneficiaris
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar davant de l'òrgan concedent el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció en el termini establit en les presents bases.
c) Sotmetre's a les actuacions de comprovació que efectue l'òrgan concedent, així com qualssevol altres de comprovació i control financer que puguen realitzar els òrgans de control competents, per a la qual cosa aportaran tota la informació requerida en l'exercici de les actuacions anteriors, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a l'òrgan concedent l'obtenció d'unes altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se així que es conega i, en tot cas, abans de la justificació de l'aplicació donada als fons percebuts.
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
f)) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions. Si l'activitat subvencionada generara algun tipus d'imprés, la indicació que l'activitat ha rebut una ajuda de la Conselleria de Cultura i Esport haurà de realitzar-se bé incloent-hi una frase al·lusiva a l'esmentada ajuda, bé amb la inclusió del logotip de la Conselleria de Cultura i Esport.
g) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Onzena. Justificació de les subvencions
1. El pagament de les aportacions de la Generalitat als beneficiaris es realitzarà de conformitat amb el que establisquen la Llei de Pressupostos de la Generalitat per a 2009 i l'article 30 de la Llei 38/2003, de 17 de novembre, General de Subvencions. Per a efectuar el pagament els beneficiaris hauran de presentar la documentació següent:
a) Fotocòpies compulsades de les factures corresponents al mobiliari, presentades en forma reglamentària i datades entre l'1 de gener i el 30 de setembre de 2009, expedides per les empreses proveïdores, en les quals apareixeran els preus per unitat i l'import total de la compra.
b) Certificat del representant legal de l'entitat privada sense ànim de lucre en què es faça constar que el subministrament contractat ha sigut lliurat i acomodat correctament, i que s'ha adscrit a l'ús previst.
c) Certificats acreditatius que el sol·licitant es troba al corrent de les obligacions tributàries i davant la Seguretat Social, referit als dotze mesos anteriors a la sol·licitud de subvenció, en els termes previstos en l'article 22 del Reglament General de Subvencions, aprovat pel Reial Decret 887/2006, de 21 de juliol.
2. Els justificants establits en aquesta base hauran de presentar-se fins al 30 de setembre de 2009 en la Conselleria de Cultura i Esport.
3. Les transferències de capital concedides per la Generalitat als beneficiaris es realitzaran d'una sola vegada quan es presenten els justificants corresponents.
Dotzena. Causes de reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 (invalidesa de la resolució de concessió) i 37 (causes de reintegrament) de la Llei 38/2003, de 17 de novembre, General de Subvencions, i d'acord amb criteris de proporcionalitat.
Tretzena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.
Catorzena. Obligació de conservació
Els beneficiaris d'aquests ajudes quedaran obligats a mantenir l'arxiu organitzat i en bones condicions de conservació, d'acord amb les normes i directrius que establisca la Conselleria de Cultura i Esport.
Així mateix, es comprometen a destinar els béns adquirits al fi concret per al qual es va concedir la subvenció per un període de temps que no podrà ser inferior als cinc anys, d'acord amb l'article 31.4 de la Llei 38/2003, de 17 de novembre, General de Subvencions.